CELEX: 62019TN0530
Language: mt
Date: 2019-07-26 00:00:00
Title: Kawża T-530/19: Rikors ippreżentat fis-26 ta’ Lulju 2019 — Nord Stream vs Il-Parlament u Il-Kunsill

16.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/45
            
         
      Rikors ippreżentat fis-26 ta’ Lulju 2019 — Nord Stream vs Il-Parlament u Il-Kunsill
      (Kawża T-530/19)
      (2019/C 312/37)
      Lingwa tal-kawża: l-Ingliż
      
         Partijiet
      
      
         Rikorrenti: Nord Stream AG (Zug, l-Isvizzera) (rappreżentanti: M. Raible, C. von Köckritz u J. von Andreae, avukati)
      
         Konvenuti: Il-Parlament Ewropew u Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Direttiva (EU) 2019/692 tal-Parlament Ewropew u tal-Kunsill tas-17 ta’ April 2019 li temenda d-Direttiva 2009/73/KE dwar ir-regoli komuni għas-suq intern tal-gass naturali, sa fejn l-Artikolu 1(9) ta’ din id-direttiva jdaħħal l-ewwel sentenza tal-Artikolu 49a(3), tad-Direttiva 2009/73 li jipprovdi “[i]d-deċiżjonijiet taħt il-paragrafi 1 u 2 għandhom jiġu adotttati sal-24 ta’ Mejju 2020”;
               
            
                  —
               
               
                  tikkundanna lill-Parlament Ewropew u, jekk ikun il-każ, il-Kunsill tal-Unjoni Ewropea għall-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq il-fatt li t-terminu għall-kisba ta’ eventwali deċiżjonijiet ta’ deroga taħt l-Artikolu 49a l-ġdid tad-Direttiva 2009/73 huwa eċċessivament qasir u, għaldaqstant, jikser il-prinċipju ta’ proporzjonalità, li huwa prinċipju ġenerali tad-dritt, stabbilit fl-Artikolu 5(4) TUE.
               
            
                  2.
               
               
                  It-tieni motiv ibbażat fuq l-annullament parzjali tad-direttiva emendatorja minħabba ksur tal-Artikolu 296 TFUE, peress li d-direttiva hija vvizzjata minn nuqqas ta’ motivazzjoni fir-rigward tal-introduzzjoni ta’ terminu eċċessivament qasir fid-dispożizzjoni kkontestata.
               
            
                  3.
               
               
                  It-tielet motiv ibbażat fuq il-fatt li d-dispożizzjoni kkontestata tikser il-prinċipju ta’ aspettattivi leġittimi peress li tillimita b’mod inġust il-possibbiltà ta’ kisba ta’ derogi taħt l-Artikolu 49a l-ġdid tad-Direttiva 2009/73. Il-possibbiltà ta’ kisba ta’ tali derogi hija legalment meħtieġa għall-protezzjoni tal-aspettattivi leġittimi tal-operaturi ta’ offshore pipelines ta’ pajjiżi terzi li tlestew u li kienu operattivi meta d-direttiva emendatorja daħlet fis-seħħ.